Forstyrrende afbræk eller lækkert intermezzo? AaB's cheftræner, svenske Oscar Hiljemark, der debuterede (eller gjorde comeback, om man vil) som cheftræner i søndags kamp med en 4-0-sejr over Horsens, er fuldstændig klar i mælet: Han satser 100 procent på pokalturneringen. - Det er fedt at spille kampe Skærtorsdag skal AaB forsvare en 2-0-føring i Viborg, når kvartfinalens returopgør skal afvikles. Holdet fra domkirkebyen lavede næsten en mere opsigtsvækkende præstation, da de skød sig ind i guldkampen med en 3-0-sejr i Brøndby. Kommer den her kamp ubelejligt i forhold til, at i nu kæmper for at undgå nedrykning? - Nej! Så kort og præcist er svaret til TV2 Nord fra Oscar Hiljemark. Se hele interviewet nederst. Svenskeren vil ikke høre tale om, at pokalturneringens kvartfinale kommer ubelejligt, når det altoverskyggende mål for AaB er 'Operation Redning'. - Det er en god kamp. Det er fedt at spille kamp, siger han. En ny kamp Med to-tre dages tid til at komme sig fra sidste kamp - sejren i Horsens - er der rigeligt med forberedelse. - Det handler om, at spillerne skal være mentalt klar torsdag. Det er det, vi har brug for, siger Hiljemark og fortsætter om AaB's indgang til kampen, som han lover ikke bliver defensiv - trods respekt for Viborgs himmelstormere: - 2-0 betyder ingenting. Det er en anden kamp torsdag, vi møder en god modstander, så vi går ud og spiller, som var det 0-0, lyder det.

Referat:
Med en 2-0-sejr i rygsækken fra første pokalopgør drager AaB til Viborg skærtorsdag.